
DR.30.6.2008 69 

 

 
Timbalan Yang di-Pertua [Datuk Dr. Haji Wan Junaidi Tuanku Jaafar]:  Duduk, 

Yang Berhormat.  Dia tidak bagi.   

Dr. Haji Mohd. Puad Zarkashi [Batu Pahat]:  [Menyampuk] 

Datin Seri Dr. Wan Azizah Wan Ismail [Permatang Pauh]: ...Graduan setahun.  

Dr. Haji Mohd. Puad Zarkashi [Batu Pahat]:  [Menyampuk] 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Tidak 
apa, Yang Berhormat.  Duduk, Yang Berhormat. 

Datin Seri Dr. Wan Azizah Wan Ismail [Permatang Pauh]:  Minta maaf.  Saya 
hendak stress point ini. Akibatnya negara kita terpaksa berhadapan dengan realiti bahawa 
sebanyak 70% daripada mahasiswa graduan universiti awam menganggur iaitu lebih 
kurang 60 ribu graduan setahun.  Ini pada tahun 2006.  

Tuan Yang di-Pertua, menurut Menteri Sumber Manusia, dalam jawapan Parlimen 
pada April 2007, sejumlah RM240 juta telah dibelanjakan untuk melaksanakan Skim 
Latihan Graduan atau SLG sejak tahun 2001. Seramai 12 ribu orang graduan telah 
menyertai SLG dalam satu fasa dan daripada jumlah tersebut, kira-kira 70% yang telah 
menamatkan latihan di bawah SLG telah mendapat kerja. Ertinya daripada jumlah 60 ribu 
graduan yang menganggur, hanya 10% graduan sahaja yang menjalani SLG boleh 
mendapat kerja, manakala 90% yang lain masih menganggur. Bukankah ini jelas bahawa 
SLG sememangnya bukan penyelesaian terbaik untuk mengatasi masalah pengangguran 
mahasiswa.   

Maka Pelan Strategi Pendidikan Tinggi yang terbentuk sewajarnya berfungsi untuk 
memperbaiki mutu pendidikan tinggi yang kian merosot. Namun nampaknya pelan tersebut 
telah meninggalkan beberapa aspek yang penting dalam usaha memperbaiki kualiti 
universiti awam tempatan. Antaranya Tuan Yang di-Pertua, adalah tidak ada sangat disebut 
tentang autonomi akademik dalam pelan ini.  Maka autonomi universiti masih terbatas oleh 
Akta Universiti dan Kolej Universiti atau AUKU dan kemudiannya oleh Akujanji termasuk 
dalam pelantikan naib canselor yang masih terikat oleh pendirian atau simpati politik.   

Teras asas yang menjayakan universiti bertaraf dunia, world class ialah kebebasan 
universiti dari kawalan ketat kerajaan dan menggalakkan daya saing antara para akademik 
dan pelajar seperti mana yang dirumuskan oleh majalah The Economist pada 10 
September 2005 yang membicarakan secara terperinci industri pendidikan tinggi global.   

Tuan Yang di-Pertua, saya masuk bab pertanian. Ini penting sebab kita 
menghadapi krisis makanan. Kata sekarang hendak buka di Sabah, Sarawak pun hendak 
tanam padi. Sekarang ini saya beralih perhatian kepada masalah mendesak masa ini. 
Dahulu tanam padi atas bumbung, baru saya teringat di Kedah tanam padi atas bumbung 
tetapi mahal, tidak tahan. Kenaikan harga barang makanan yang terlampau tinggi serta 
kesannya kepada rakyat, terutama kumpulan berpendapatan rendah. Sekiranya tidak 
diselesaikan, maka ia boleh merencatkan ekonomi makro negara.   

Berbeza dengan minyak dan gas di mana negara masih kekal sebagai 
pengeksport bersih. Bahan makanan pula merupakan import terpenting dan terbesar 
negara. Dalam tempoh setahun yang lepas sahaja, harga makanan utama seperti beras, 
bijirin, minyak masak dan gula meningkat lebih daripada 50%. Harga beras sahaja 
melambung sehingga 90% walaupun menurun sedikit sekarang. Saya akui kerajaan tidak 
boleh dipersalahkan semuanya kerana ia dipengaruhi oleh pelbagai faktor luaran. Kesilapan 
kerajaan ialah kegagalan bertindak pantas sejak ia timbul. Ia dibiarkan berlarutan sehingga 
menimbulkan keresahan dan desakan dari rakyat miskin dan berpendapatan rendah di 
bandar dan di luar bandar untuk menyara kehidupan dan mengalas isi perut mereka. 

Kerajaan mesti menyediakan satu program subsidi yang wajar untuk makanan 
utama kepada rakyat berpendapatan rendah. Harga makanan akan  terus meningkat untuk 
beberapa tahun yang akan datang.  Berpendapatan rendah golongan rakyat tidak lagi dapat 
bertahan dengan kenaikan harga bahan makanan. Saya merayu agar kerajaan membentuk 
dan melaksanakan sistem subsidi untuk rakyat berpendapatan rendah dengan segera. Ia 
perlulah sepadan dengan taraf kehidupan tahap pembangunan ekonomi negara.   



Timbalan Yang di-Pertua [Datuk Dr. Haji Wan Junaidi Tuanku Jaafar]: Duduk, Yang Berhormat. Dia tidak bagi. Dr. Haji Mohd. Puad Zarkashi [Batu Pahat]: [Menyampuk]. Datin Seri Dr. Wan Azizah Wan Ismail [Permatang Pauh]: ...Graduan setahun. Dr. Haji Mohd. Puad Zarkashi [Batu Pahat]: [Menyampuk]. Timbalan Yang di-Pertua [Datuk Dr. Haji Wan Junaidi Tuanku Jaafar]: Tidak apa, Yang Berhormat. Duduk, Yang Berhormat. Datin Seri Dr. Wan Azizah Wan Ismail [Permatang Pauh]: Minta maaf. Saya hendak stress point ini. Akibatnya negara kita terpaksa berhadapan dengan realiti bahawa sebanyak 70% daripada mahasiswa graduan universiti awam menganggur iaitu lebih kurang 60 ribu graduan setahun. Ini pada tahun 2006. Tuan Yang di-Pertua, menurut Menteri Sumber Manusia, dalam jawapan Parlimen pada April 2007, sejumlah RM240 juta telah dibelanjakan untuk melaksanakan Skim Latihan Graduan atau SLG sejak tahun 2001. Seramai 12 ribu orang graduan telah menyertai SLG dalam satu fasa dan daripada jumlah tersebut, kira-kira 70% yang telah menamatkan latihan di bawah SLG telah mendapat kerja. Ertinya daripada jumlah 60 ribu graduan yang menganggur, hanya 10% graduan sahaja yang menjalani SLG boleh mendapat kerja, manakala 90% yang lain masih menganggur. Bukankah ini jelas bahawa SLG sememangnya bukan penyelesaian terbaik untuk mengatasi masalah pengangguran mahasiswa. Maka Pelan Strategi Pendidikan Tinggi yang terbentuk sewajarnya berfungsi untuk memperbaiki mutu pendidikan tinggi yang kian merosot. Namun nampaknya pelan tersebut telah meninggalkan beberapa aspek yang penting dalam usaha memperbaiki kualiti universiti awam tempatan. Antaranya Tuan Yang di-Pertua, adalah tidak ada sangat disebut tentang autonomi akademik dalam pelan ini. Maka autonomi universiti masih terbatas oleh Akta Universiti dan Kolej Universiti atau AUKU dan kemudiannya oleh Akujanji termasuk dalam pelantikan naib canselor yang masih terikat oleh pendirian atau simpati politik. Teras asas yang menjayakan universiti bertaraf dunia, world class ialah kebebasan universiti dari kawalan ketat kerajaan dan menggalakkan daya saing antara para akademik dan pelajar seperti mana yang dirumuskan oleh majalah The Economist pada 10 September 2005 yang membicarakan secara terperinci industri pendidikan tinggi global. Tuan Yang di-Pertua, saya masuk bab pertanian. Ini penting sebab kita menghadapi krisis makanan. Kata sekarang hendak buka di Sabah, Sarawak pun hendak tanam padi. Sekarang ini saya beralih perhatian kepada masalah mendesak masa ini. Dahulu tanam padi atas bumbung, baru saya teringat di Kedah tanam padi atas bumbung tetapi mahal, tidak tahan. Kenaikan harga barang makanan yang terlampau tinggi serta kesannya kepada rakyat, terutama kumpulan berpendapatan rendah. Sekiranya tidak diselesaikan, maka ia boleh merencatkan ekonomi makro negara. Berbeza dengan minyak dan gas di mana negara masih kekal sebagai pengeksport bersih. Bahan makanan pula merupakan import terpenting dan terbesar negara. Dalam tempoh setahun yang lepas sahaja, harga makanan utama seperti beras, bijirin, minyak masak dan gula meningkat lebih daripada 50%. Harga beras sahaja melambung sehingga 90% walaupun menurun sedikit sekarang. Saya akui kerajaan tidak boleh dipersalahkan semuanya kerana ia dipengaruhi oleh pelbagai faktor luaran. Kesilapan kerajaan ialah kegagalan bertindak pantas sejak ia timbul. Ia dibiarkan berlarutan sehingga menimbulkan keresahan dan desakan dari rakyat miskin dan berpendapatan rendah di bandar dan di luar bandar untuk menyara kehidupan dan mengalas isi perut mereka. Kerajaan mesti menyediakan satu program subsidi yang wajar untuk makanan utama kepada rakyat berpendapatan rendah. Harga makanan akan terus meningkat untuk beberapa tahun yang akan datang. Berpendapatan rendah golongan rakyat tidak lagi dapat bertahan dengan kenaikan harga bahan makanan. Saya merayu agar kerajaan membentuk dan melaksanakan sistem subsidi untuk rakyat berpendapatan rendah dengan segera. Ia perlulah sepadan dengan taraf kehidupan tahap pembangunan ekonomi negara.